বিরাটের পা ছোঁয়ার অপরাধ! গ্রেফতার পূর্ব বর্ধমানের যুবক

ওয়েব ডেস্ক: শনিবার ইডেনের (Eden Gardens) ম্যাচে নিরাপত্তাবেষ্ঠনী ভেঙে মাঠে ঢুকে পড়ে একজন দর্শক। দর্শকাসন থেকে সোজা বিরাট কোহলির (Virat Kohli) পায়ে গিয়ে পড়েন তাঁর এই ভক্ত (Fan)। বিরাট তাঁকে ফিরিয়ে দেননি, দেননি ধমকও। বরং ভালোবাসা দিয়ে জড়িয়ে ধরেন নিজের ভক্তকে। শনিবারের ম্যাচে এই দৃশ্য অনেকেরই মন কেড়েছে। কিন্তু ওই দর্শকের সঙ্গে শেষমেষ কী হল? চলুন সেটা এবার জেনে নেওয়া যাক।

শনিবার তৎক্ষণাৎ ওই বিরাট-ভক্ত দর্শককে ধরে ফেলেন মাঠে নিরাপত্তার দায়িত্বে থাকা কর্মীরা। তারপর শুরু হয় জিজ্ঞাসাবাদ। তাতে ধৃত দর্শক জানান যে, তাঁর নাম ঋতুপর্ণ পাখিরা। বাড়ি পূর্ব বর্ধমান জেলায়। শনিবার রাত থেকে তাঁকে দীর্ঘক্ষণ জিজ্ঞাসাবাদ করেন নিরাপত্তারক্ষীরা। তারপর শেষমেষ রবিবার সকালে তাঁকে গ্রেফতার করা হয়েছে বলে খবর।

আরও পড়ুন: মুখোমুখি ধোনি-রোহিত! CSK নাকি MI-চেন্নাইয়ে বাজিমাত করবে কে?

নিরাপত্তারক্ষী সূত্রে জানা গিয়েছে, ধৃত ঋতুপর্ণ পাখিরা ইডেনের স্টেডিয়ামের ‘জি ব্লক’-এর পাশ থেকে ফাঁকা জায়গা ধরে এগিয়ে কাঁটাতার টপকে সোজা মাঠের মধ্যে গিয়ে ঢুকে পড়েন। তবে এর নেপথ্যে তাঁর কোনও অসৎ উদ্দেশ্য ছিল না বলেই প্রাথমিকভাবে মনে করছেন নিরাপত্তা কর্মীরা। কিন্তু তা সত্ত্বেও গ্রেফতার কেন? এই প্রশ্নের উত্তর এখনও সঠিকভাবে পাওয়া যায়নি।

MrBeast wasn’t wrong when he said Indians worship Virat Kohli.? pic.twitter.com/XHVwYd5tQY

— Nikhil (@TheCric8Boy) March 22, 2025

এদিকে আইপিএল-২০২৫-এর (IPL 2025) প্রথম ম্যাচেই নিরাপত্তা ব্যবস্থায় এরকম খামতি নিয়ে জোর চর্চা শুরু হয়েছে দেশজুড়ে। মাঠের মধ্যে ক্রিকেটারদের নিরাপত্তা নিয়েও উঠছে প্রশ্ন। যদিও বোর্ডের তরফ থেকে এই বিষয়ে এখনও কোনও আনুষ্ঠানিক বিবৃতি দেওয়া হয়নি।

দেখুন আরও খবর:

The post বিরাটের পা ছোঁয়ার অপরাধ! গ্রেফতার পূর্ব বর্ধমানের যুবক first appeared on KolkataTV.

The post বিরাটের পা ছোঁয়ার অপরাধ! গ্রেফতার পূর্ব বর্ধমানের যুবক appeared first on KolkataTV.