ঈদের চমক: কি কারনে ১.৭২ লক্ষ টাকার ‘সিকন্দর’ এর টিকিট কিনলেন সলমন ভক্ত?

ওয়েব ডেস্ক: সলমন খানের(Salman Khan) নতুন ছবি ‘সিকান্দার'(Sikandar) গতকাল অর্থাৎ ৩০ শে মার্চ ঈদ উৎসবের একদিন আগে প্রেক্ষাগৃহে মুক্তি পেয়েছে। খুব স্বাভাবিক কারণেই সলমন ভক্তরা যথেষ্ট উচ্চস্বিত। কিন্তু রাজস্থানের একজন সলমন খানের একনিষ্ঠ ভক্ত কুলদীপ কাসওয়ান(Kuldeep Kaswan) ১.৭২ লক্ষ্য টাকা দিয়ে ৮০০ টি টিকিট অগ্রিম কিনেছিলেন। এবং সেই টিকিটগুলি বিনামূল্যে তিনি বিতরণ করেন। সেই ভিডিও সোশ্যাল মিডিয়ায় ভাইরাল হয়েছে। তাকে জিজ্ঞাসা করা হয় যে সলমন খান বা তার দল এর জন্য অর্থ প্রদান করেছে! কুলদীপ উত্তরে বলেন, ‘না! তিনি সবকিছু নিজেই করেছেন। এর আগেও তিনি এরকম কাজ করেছেন।’ এমন পাগল ভক্তদের কথা আমরা আগেও শুনেছি।
সাধারণত দিওয়ালি কিংবা ইদ এই যে উৎসবেই ভাইজানের ছবি মুক্তি পায়। প্রথম দিন বক্স অফিসে যথেষ্ট সফল সলমনের এই ছবি। রবিবার লক্ষ লক্ষ মানুষ ছুটিতে ভিড় করেছিল প্রেক্ষাগৃহে ভাইজানের ছবি দেখবেন বলে। বক্স অফিসে বড় সাফল্য পাবে বলে আশা করা হচ্ছে।

আরও পড়ুন:তামান্নার সঙ্গে বিচ্ছেদ! এবার মুখ খুললেন বিজয়!

প্রসঙ্গত, এর আগেও কুলদীপ ২০২১ সালে মুক্তিপ্রাপ্ত ‘অন্তিম: দ্য ফাইনাল ট্রুথ’, ২০২৩ সালে মুক্তিপ্রাপ্ত ‘কিসি কা ভাই কিসি কা জান’ছবির ক্ষেত্রে একই কাজ করেছিলেন। টিকিট কিনে তিনি বিনামূল্যে বিতরণ করেছিলেন। সোশ্যাল মিডিয়ায় অনেকেই লিখেছেন, এমন দু-একটা ভক্ত থাকলে তারকাদের আর চিন্তা কি!

প্রসঙ্গত, শনিবার গভীর রাতে সিনেমাটি অনলাইনে ফাঁস হয়ে যায়। তবে একটি বা দুটি নয়, মোট ৬০০টি ওয়েবসাইটে সিনেমাটি ফাঁস হয়ে যাওয়ার খবর সামনে উঠে এসেছিল। খবরটি ছড়িয়ে পড়ার পরেই উদ্বেগ দেখা গিয়েছিল ভক্তদের মধ্যে। সিনেমাটি কীভাবে ফাঁস হয়েছে বা কোন সংস্থা থেকে এটি ফাঁস করা হয়েছে তা এখনও জানা যায়নি। তবে নির্মাতারা পুলিশের কাছে আবেদন করেছেন যাতে গোটা ঘটনাটি নিয়ে তদন্ত করা হয়।
সিকান্দার ছবিটি পরিচালনা করেছেন এ আর মুরুগাদোস এবং প্রযোজনা করেছেন সাজিদ নাদিয়াদওয়ালা। ছবিতে আরও অভিনয় করেছেন রশ্মিকা মান্দানা(Rashmika Mandana), কাজল আগরওয়াল(Kajol Agarwal), প্রতীক পাতিল এবং সত্যরাজ।